**Fort Amsterdam** er et fort som ligger i Willemstad på Curaçao. Det ble bygget i 1634 av Det nederlandske vestindiske kompani og tjenestegjorde ikke bare som et militært fort, men også som hovedkvarteret til Det nederlandske vestindiske kompani. For tiden brukes bygningen av regjeringen og Curaçaos guvernør. Fortet har fått sitt navn etter Amsterdam-avdelingen av Det nederlandske vestindiske kompani og ble ansett som hovedfortet blant de åtte fortene på øya.

Historie
--------

### Konstruksjon, utforming og bruk

I 1630-årene var Det nederlandske vestindiske kompani på leting etter en ny utpost i Karibia. Selskapet var interessert i Curaçao, som da var en spansk besittelse. I 1634 gikk den nederlandske admiralen Johannes van Walbeeck, sammen med 200 soldater, i land på øya og bekjempet 32 spanske tropper, som overga seg den 21. august 1634, etter å motsatt seg i tre uker.

Van Walbeeck beordret byggingen av et fort ved munningen av Sint Annabaai. Nederlandske soldater og slaver fra Angola bygget fortet, som ble hovedkvarteret til Det nederlandske vestindiske kompani fra begynnelsen av. Forholdene i fortet var fattigslig, på grunn av mangel på drikkevann og mat. Soldatene begynte nesten et mytteri som en høyning i lønn og bedre rasjoner kvalte. I 1635 eller 1636 var byggingen av fortet ferdig. Mesteparten av befolkningen begynte å bo i fortet, mens byen Willemstad til slutt vokste opp utenfor det.

Fortet ble designet med tre meter brede vegger. Det har fire. Fortet hadde kanoner som ble plassert først og fremst mot sjøsiden.

I 1804 traff en kanonkule kirken. Den ble skutt ut av den britiske kapteinen John Bligh, fra hans skip HMS «Theseus». Bligh ledet en liten skvadron som inntok fortet og fanget innbyggerne i februar 1804. Kanonkulen sitter fortsatt i den sørvestlige veggen av fortskirken.

### Raid

Den 8. juni 1929 inntok den venezuelanske opprøreren Rafael Simón Urbina fortet med 250 soldater. Venezuelanerne plyndret våpen, ammunisjon og øyas rikdommer. De klarte også å ta til fange guvernøren på øya, Leonardus Albertus Fruytier, og tok ham med seg til Venezuela på et stjålet amerikanske skip «Maracaibo». Som en følge av raidet bestemte den nederlandske regjeringen seg for å permanent stasjonere marinejegere og skip er på øya.

Dagens bruk
-----------

Fortet er i dag en del av UNESCOS verdensarv «det historiske området i Willemstad, indre by og havn på Curaçao». Kontorene til regjeringen og guvernøren på Curaçao ligger i fortet. Det er også noen offentlige kontorer og et museum viet det protestantiske samfunnet i fortskirken.

Det har vært gjennomført flere større renoveringer av Fort Amsterdam. Den opprinnelige byggeteknikken hvor blant annet knuste koraller er iblandet sementen, medfører høyt saltinnhold med utslag og fuktabsorbering i vegger, noe som betyr et omfattende løpende vedlikeholdsbehov på bygningen.

* Interiør fra guvernørleiligheten, 1954, Rijksdienst voor het Cultureel Erfgoed.Interiør fra guvernørleiligheten, 1954, Rijksdienst voor het Cultureel Erfgoed.
* Interiør fra guvernørleiligheten, 1954, Rijksdienst voor het Cultureel Erfgoed.Interiør fra guvernørleiligheten, 1954, Rijksdienst voor het Cultureel Erfgoed.
* Fortskirken.Fortskirken.
* Interiøret i fortskirken i 1954, Rijksdienst voor het Cultureel Erfgoed.Interiøret i fortskirken i 1954, Rijksdienst voor het Cultureel Erfgoed.

Referanser
----------

1. ↑  «De bouw van Fort Amsterdam in 1636 op Curaçao». *www.isgeschiedenis.nl* **(nederlandsk)**. Besøkt 5. juni 2017.
2. ↑  «Forts». Curaçao Tourist Board. Besøkt 5. juni 2017.
3. ↑  «Het Fort Amsterdam in Willemstad, Curacao». *Curacao-Vakantiereis.nl* **(nederlandsk)**. Besøkt 5. juni 2017.
4. ↑  Thijs Kateman (januar 2012). *Curacao, Aruba en Bonaire / druk 1: Binaire en Aruba*. ANWB Media - Boeken & Gidsen. ISBN 978-90-18-02464-2.
5. ↑  «Rafael Simón Urbina López». *Venezuela Tuya*. Besøkt 5. juni 2017.
6. ↑  «1914-1940: Nederland neutraal». *Tijdlijn militaire geschiedenis* **(nederlandsk)**. Ministerie van Defensie. Besøkt 5. juni 2017.
7. ↑  «The Governor’s Palace». Presentasjon på guvernørembetets nettsted. Besøkt 6. juni 2017

Eksterne lenker
---------------

* (en) Fort Amsterdam, Curaçao – kategori av bilder, video eller lyd på Commons Rediger på Wikidata
* «The Governor’s Palace». Presentasjon på guvernørembetets nettsted.